《送李屯田守桂阳二首》
宋代·王安石

泊船香炉峰，始与子相识。
寄书邗江上，诒我峰下石。
缘以湘水竹，携持与南北。
永怀故人欢，不愿百金易。
竹枯归樵苏，石烂弃沙砾。
夷门得邂逅，绿发皆半白。
追思少时事，俛仰如一夕。
老矣无所为，空知念畴昔。
常思一杯酒，要子相解释。
出门事纷纷，归卧意还讥。
闻当上湓水，持诏守岭厄。
方为万里别，执手先惨戚。
兹游信浩荡，山水多所得。
为我谢香炉，风尘每相忆。

作者简介：王安石（1021年12月18日－1086年5月21日），字介甫，号半山，谥文，封荆国公。世人又称王荆公。汉族，北宋抚州临川人（今江西省抚州市临川区邓家巷人），中国北宋著名政治家、思想家、文学家、改革家，唐宋八大家之一。欧阳修称赞王安石：“翰林风月三千首，吏部文章二百年。老去自怜心尚在，后来谁与子争先。”传世文集有《王临川集》、《临川集拾遗》等。其诗文各体兼擅，词虽不多，但亦擅长，且有名作《桂枝香》等。而王荆公最得世人哄传之诗句莫过于《泊船瓜洲》中的“春风又绿江南岸，明月何时照我还。”